stanford-oval/wikipedia huggingface dataset:
ลลิตา ฤกษ์สำราญ
การดำรงตำแหน่งอื่น ๆ

เลขาธิการหน่วยสหภาพรัฐสภาประจำชาติไทย (IPU)
รางวัลเกียรติยศ

ศิษย์เก่าดีเด่น โรงเรียนสตรีศักดรุณี จ.ฉะเชิงเทรา
ศิษย์เก่าดีเด่น คณะครุศาสตร์ จุฬาลงกรณ์มหาวิทยาลัย
ศิษย์เก่าดีเด่น สถาบันราชภัฎบ้านสมเด็จเจ้าพระยา
ศิษย์เก่าดีเด่น มหาวิทยาลัยนเรศวร
ได้รับยกย่องประกาศเกียรติคุณให้เป็น สตรีตัวอย่างแห่งปี ประจำปี 2542 และ 2543
เครื่องราชอิสริยาภรณ์

พ.ศ. 2539 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2536 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
สุณีย์ เหลืองวิจิตร

| สุณีย์ เหลืองวิจิตร |
| --- | --- |
สุณีย์ ใน พ.ศ. 2561

เลขาธิการพรรคเพื่อไทย
ดำรงตำแหน่ง 21 ธันวาคม พ.ศ. 2551 – 14 กันยายน.พ.ศ. 2553
ก่อนหน้า: สุรพงษ์ สืบวงศ์ลี
ถัดไป: สุพล ฟองงาม
 
ข้อมูลส่วนบุคคล
เกิด: 27 สิงหาคม พ.ศ. 2502 (65 ปี) อำเภอตะพานหิน จังหวัดพิจิตร ประเทศไทย
พรรคการเมือง: มวลชน (2529–2541) ไทยรักไทย (2541–2550) พลังประชาชน (2550–2551) เพื่อไทย (2551–2561, 2564–ปัจจุบัน) ไทยรักษาชาติ (2561–2562)

สุณีย์ เหลืองวิจิตร (เกิด 27 สิงหาคม พ.ศ. 2502) อดีตรองหัวหน้าพรรคไทยรักษาชาติ อดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย และอดีตเลขาธิการพรรคเพื่อไทย
ประวัติ

สุณีย์ เหลืองวิจิตร เกิดเมื่อวันที่ 27 สิงหาคม พ.ศ. 2502 เป็นบุตรของนายปลิว กับนางแจ่ม เหลืองวิจิตร สำเร็จการศึกษาระดับปริญญาตรี สาขานิติศาสตร์ และปริญญาโทศิลปศาสตรมหาบัณฑิต จากมหาวิทยาลัยรามคำแหง
สุณีย์ เหลืองวิจิตร มีน้องชาย ได้แก่ นาย ปุณยวัจน์ เหลืองวิจิตร อดีตรองนายก อบจ.พิจิตร
การทำงาน

สุณีย์ เหลืองวิจิตร เคยทำงานเป็นคณะทำงานของพรรคไทยรักไทย และเป็นกรรมการและผู้ช่วยเลขานุการคณะกรรมการประสานงานสภาผู้แทนราษฎร ต่อมาได้รับแต่งตั้งเป็นข้าราชการการเมือง ในตำแหน่ง ประจำสำนักเลขาธิการนายกรัฐมนตรี
สุณีย์ เหลืองวิจิตร ได้รับเลือกเป็นเลขาธิการพรรคเพื่อไทย ในปี พ.ศ. 2551 จนถึงปี พ.ศ. 2553 และได้รับแต่งตั้งเป็นเลขานุการรัฐมนตรีว่าการกระทรวงคมนาคม (สันติ พร้อมพัฒน์) ในปี พ.ศ. 2551จากนั้นได้รับเลือกตั้งเป็นสมาชิกสภาผู้แทนราษฎร ในการเลือกตั้ง พ.ศ. 2554 สังกัดพรรคเพื่อไทย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เธอได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 73
เธอขึ้นเวทีของแนวร่วมประชาธิปไตยต่อต้านเผด็จการแห่งชาติ เมื่อวันที่ 29 เมษายน พ.ศ. 2557 ที่จังหวัดพิจิตร
ในปี พ.ศ. 2561 เธอได้รับแต่งตั้งเป็นรองหัวหน้าพรรคไทยรักษาชาติ ซึ่งมีบทบาทสำคัญในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 คือ การยื่นพระนามทูลกระหม่อมหญิงอุบลรัตนฯ มหิดล เป็นผู้ที่จะเสนอเป็นนายกรัฐมนตรีในนามของพรรคฯ ต่อมาในวันพฤหัสบดีที่ 7 มีนาคม พ.ศ. 2562 ตุลาการศาลรัฐธรรมนูญมีมติเป็นเอกฉันท์ให้ยุบพรรคไทยรักษาชาติพร้อมตัดสิทธิ์กรรมการบริหารพรรคห้ามลงสมัครรับเลือกตั้ง จดทะเบียนจัดตั้งพรรคใหม่ หรือเป็นกรรมการบริหารพรรคการเมืองเป็นเวลา 10 ปี
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
เลิศ หงษ์ภักดี

| เลิศ หงษ์ภักดีม> ว.ม., ป.ช..ข้อมูลส่วนบุคคล |
| --- | --- |
เกิด: 30 พฤศจิกายน พ.ศ. 2464
เสียชีวิต: 5 มิถุนายน พ.ศ. 2534 (69 ปี)
คู่สมรส: ตรูจิตต์ หงษ์ภักดี

เลิศ หงษ์ภักดี (30 พฤศจิกายน พ.ศ. 2464 – 5 มิถุนายน พ.ศ. 2534) อดีตสมาชิกสภาผู้แทนราษฎรจังหวัดนครราชสีมา 2 สมัย อดีตรองปลัดกระทรวงมหาดไทย อดีตผู้ว่าราชการจังหวัดสระบุรี และผู้ว่าราชการจังหวัดนครราชสีมา
ประวัติ

เลิศ หงษ์ภักดี เกิดเมื่อวันที่ 30 พฤศจิกายน พ.ศ. 2464 จบการศึกษาจากโรงเรียนเทพศิรินทร์, ธรรมศาสตรบัณฑิต จากมหาวิทยาลัยธรรมศาสตร์ สมรสกับนางตรูจิตต์ หงษ์ภักดี มีบุตรคือ ศุภฤกษ์ หงษ์ภักดี นายกิ่งเพชร หงษ์ภักดี ร้อยตรีหญิง ร้อยตรีหญิง ระนองรักษ์ หงษ์ภักดี และ พ.ต.อ.ราชพร หงษ์ภักดี
เลิศ หงษ์ภักดี รับราชการในสังกัดกระทรวงมหาดไทย เคยดำรงตำแหน่งผู้ว่าราชการจังหวัดสระบุรี ในปี พ.ศ. 2519 เป็นผู้ว่าราชการจังหวัดนครราชสีมา ระหว่างปี พ.ศ. 2520 ถึงปี พ.ศ. 2524 และได้รับแต่งตั้งเป็นรองปลัดกระทรวงมหาดไทย ในปี พ.ศ. 2524
หลังเกษียณอายุเลิศ หงษ์ภักดี ลงสมัครรับเลือกตั้งสมาชิกสภาผู้แทนราษฎรจังหวัดนครราชสีมาครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 ในนามพรรคชาติไทย และได้รับเลือกตั้งยกทีม ร่วมกับสกุล ศรีพรหม และประทีป กรีฑาเวช ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 ก็ได้รับเลือกตั้งยกทีมในนามพรรคชาติไทยอีกสมัย ร่วมกับ สกุล ศรีพรหม ว่าที่ร้อยตรี วิชัย จิตรพิทักษ์เลิศ
ในปี พ.ศ. 2531 นายเลิศ ได้เข้าร่วมงานการเมืองกับพรรคประชาชน โดยร่วมกับกลุ่มของนายเฉลิมพันธ์ ศรีวิกรม์ อดีตเลขาธิการพรรคประชาธิปัตย์
นายเลิศ ถึงแก่อนิจกรรมเมื่อวันที่ 5 มิถุนายน พ.ศ. 2534 และมีงานพระราชทานเพลิงศพ ณ เมรุวัดมกุฎกษัตริยาราม เมื่อวันที่ 27 พฤษภาคม พ.ศ. 2536
เครื่องราชอิสริยาภรณ์

พ.ศ. 2524 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2521 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2515 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2510 –  เหรียญราชการชายแดน (ช.ด.)
พ.ศ. 2508 –  เหรียญจักรพรรดิมาลา (ร.จ.พ.)
พ.ศ. 2510 –  เหรียญลูกเสือสดุดี ชั้นที่ 1
กิตติ เชี่ยววงศ์กุล

| กิตติ เชี่ยววงศ์กุล |
| --- | --- |
ชื่อเกิด: กิตติ เชี่ยววงศ์กุล
ชื่อเล่น: เกลือ
เกิด: 30 พฤษภาคม พ.ศ. 2523 (44 ปี) อำเภอกุมภวาปี อุดรธานี ประเทศไทย 
คู่สมรส: เมธยา จุลพันธ์
อาชีพ: นักแสดง ผู้กำกับ นักเขียนบท พิธีกร
ปีที่แสดง: พ.ศ. 2540 – ปัจจุบัน
ผลงานเด่น: จเร เชี่ยววงศ์กุล / วอก จากซิตคอม เป็นต่อ
สังกัด: เดอะ วัน เอ็นเตอร์ไพรส์
โทรทัศน์ทองคำ: ผู้ดำเนินรายการชายดีเด่น พ.ศ. 2565 – รู้ไหมใครโสด (ช่องวัน 31)
กิตติ เชี่ยววงศ์กุล ชื่อเล่น เกลือ (เกิดเมื่อวันที่ 30 พฤษภาคม พ.ศ. 2523) เป็นนักแสดง, นักเขียนบท และผู้กำกับละครจำนวนมาก เช่น เฮง เฮง เฮง, บ้านนี้มีรัก, ยีนเด่น, บางรักซอย 9, เป็นต่อ, ผู้กองเจ้าเสน่ห์ กิตติมีชื่อเสียงจากบทบาท "วอก" ในซิตคอมเรื่องเป็นต่อ
ประวัติ

กิตติมีภูมิลำเนาอยู่ที่อุดรธานี จบการศึกษาระดับมัธยมศึกษาจากโรงเรียนอุดรพิทยานุกูล ชีวิตวัยเด็กมีคุณป้าจิ๋มคอยช่วยเหลือดูแลในช่วงเด็กถึงมัธยมปลาย จนเข้ามาศึกษาระดับปริญญาตรีคณะนิเทศศาสตร์ มหาวิทยาลัยกรุงเทพ ในขณะที่กิตติศึกษาอยู่ปี 1 ทางเอ็กแซ็กท์ไปจัดออดิชั่นที่มหาวิทยาลัยกรุงเทพ และเขาได้ไปออดิชั่นจนกระทั่งติดเป็นหนึ่งในนักแสดงละครเวทีเรื่อง วิมานเมือง และทำให้กิตติเริ่มเข้าสู่วงการบันเทิง และได้แสดงละครอีกหลายเรื่อง จนกระทั่งได้มาเป็นผู้กำกับและเขียนบทละครในเวลาต่อมา
ปัจจุบัน กิตติได้มาเรียนปริญญาตรีอีกครั้งในภาควิชาจิตวิทยา ของคณะศึกษาศาสตร์ มหาวิทยาลัยรามคำแหง
ชีวิตส่วนตัว

กิตติ เชี่ยววงศ์กุลได้แต่งงานแบบเงียบ ๆ กับจูน แฟนสาวนอกวงการ และได้ให้กำเนิดบุตรชาย 1 คน ชื่อ น้องสายฟ้า ปัจจุบันทั้งคู่หย่าร้างกันแล้ว หลังจากทั้งคู่หย่าร้างกันแล้ว เขาก็ได้แต่งงานใหม่กับแฟนสาวนอกวงการ มิ้น ปัจจุบันทั้งคู่มีบุตรชาย 1 คน ชื่อ น้องราม
ชีวิตส่วนตัว > การเมือง

ในขณะที่เหตุการณ์วิกฤตการณ์การเมืองไทย พ.ศ. 2556–2557 ยังคงดำเนินอยู่ กิตติได้ออกมาแสดงจุดยืนร่วมกับกลุ่มมหาประชาชน กปปส. และได้โพสต์บทกลอนผ่านอินสตาแกรมและเฟซบุ๊ก ซึ่งแต่งขึ้นเพื่อแสดงทัศนะทางการเมือง โดยใช้ชื่อผู้แต่งว่า "กวีตีสาม"
ในช่วงการเลือกตั้งผู้ว่าราชการกรุงเทพมหานคร พ.ศ. 2565 ได้แสดงตัวว่าหนุน สกลธี ภัททิยกุล โดยเขาได้มีการปราศรัยในเวทีเลือกตั้งอีกด้วย
ผลงาน > ผู้กำกับละคร

บุญดีผีคุ้ม กำกับร่วมกับ พงษ์ศักดิ์ ฉิมเจริญ
บ้านนี้มีรัก
เป็นต่อ
เฮง เฮง เฮง
ยีนเด่น
สูตรรักชุลมุน กำกับร่วมกับ ศุภศิษฏ์ เนติจรัสโรจน์ (ตั้งแต่ตอนที่ 34 ได้ยกเลิกการกำกับละครเรื่องนี้แล้ว)
ผู้กองเจ้าเสน่ห์
เราเกิดในรัชกาลที่ ๙ เดอะซีรีส์
ผลงาน > ผู้ช่วยผู้กำกับละคร

เฮง เฮง เฮง
นัดกับนัด (ตั้งแต่ปี 2557 - 2558)
เพราะมีเธอ (ตั้งแต่ปี 2558)
แม่นาคพระโขนง เดอะมิวสิคัล
กินรีสีรุ้ง
ผลงาน > ผู้เขียนบทละคร

เฮง เฮง เฮง
บางรักซอย 9
บุญดีผีคุ้ม
เป็นต่อ
ผู้กองเจ้าเสน่ห์
เป็นข่าว
ลูกพี่ลูกน้อง
รักฝุ่นตลบ
เสือ ชะนี เก้ง (ร่วมกัน)
รักแท้แม่ไม่ปลื้ม (ร่วมกัน)
สูตรรักชุลมุน
ละครเทิดพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เรื่อง เราเกิดในรัชกาลที่ ๙ เดอะซีรีส์
ผลงานแสดง > ละครโทรทัศน์

| ปี พ> ศ. | เรื่อง | รับบทเป็น | ออกอากาศ |
| --- | --- | --- | --- |
| 2541 | ชีวิตเพื่อฆ่า หัวใจเพื่อเธอ | เดชา ชงประเสริฐ (ตี๋) | ช่อง 5 |
| 2546 | เมืองดาหลา | แมน (ตำรวจชาวไทย) | ช่อง 7 |
| 2548 | บาปรักทะเลฝัน | วิน | ช่อง 3 |
| 2548 | หัวใจช็อกโกแลต | ไข่ | ช่อง 5 |
| 2548 | เทใจรักนักวางแผน | อาร์ต | ช่อง 3 |
| 2548 | ดาวหลงฟ้า | ไม้ | ช่อง 3 |
| 2548 | มิตร ชัยบัญชา มายาชีวิต | สวัสดิการกองถ่าย (รับเชิญ) | ช่อง 7 |
| 2550 | กงจักรลายดอกบัว | เอ๋ง | ช่อง 3 |
| 2551 | กิ่งแก้วกาฝาก | แจ้ | ช่อง 3 |
| 2552 | แม่ค้าขนมหวาน | เข่ง | ช่อง 3 |
| 2552 | จำเลยกามเทพ | รับเชิญ | ช่อง 3 |
| 2564 | กระเช้าสีดา | พิธีกรรายการ เกลือ วัน เด้อ (รับเชิญ) | ช่องวัน 31 |
| 2565 | ใต้หล้า | พิธีกร (รับเชิญ) | ช่องวัน 31 |
| 2566 | รัก/ร้าย | พิธีกร | ช่องวัน 31 |
| รอระบุ | จากฮันกังถึงเจ้าพระยา |  | ช่องวัน 31 |
| รอระบุ | โพงคำหอม |  | ช่องวัน 31 |
ผลงานแสดง > ละครชุด

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2552 | เซน...สื่อรักสื่อวิญญาณ ตอนที่ 49 เจ้าชายนิทรา | ช่อง 5 | วิญญาณท๊อป | รับเชิญ |
| 2553 | เซน...สื่อรักสื่อวิญญาณ | ช่อง 5 | พิธีกรรับเชิญ | เทปต้อนรับปีใหม่ |
| 2557 – 2558 | สงครามนางงาม | ช่องวัน | ผู้กำกับละครซิตคอม | รับเชิญ |
| 2561 | เมืองมายา Live ชุด เกมกลมายา | ช่องวัน | ภาส ภัทรรักษ์กุล |  |
| 2562 | Bangkok Buddies ใจกลางเมือง | จีเอ็มเอ็ม 25 | พ่อของจิ้ม |  |
ผลงานแสดง > ซิตคอม

| พ> ศ. | เรื่อง | รับบท | ออกอากาศ |
| --- | --- | --- | --- |
| 2545 – 2559 | เฮง เฮง เฮง | หนูแดง (รับเชิญ) | ช่อง 7 ช่อง 3  ช่องวัน 31 |
| 2546 | บางรักซอย 9 | คนที่มาจีบแป้งในผับ (รับเชิญ) | ช่อง 9 |
| 2547 | บางรักซอย 9 | ติ๊ก (รับเชิญ) | ช่อง 9 |
| 2547 – 2555 | เป็นต่อ | จเร เชี่ยววงศ์กุล (วอก) |  |
| 2555 | เป็นข่าว | วิน / เจ๊วิปครีม | ช่อง 3 |
| 2555 | ครอบครัวขำ |  | ช่อง 3 |
| 2555 – 2556 | เป็นต่อ ขั้นเทพ | จเร เชี่ยววงศ์กุล (วอก) |  |
| 2556 | ผู้กองเจ้าเสน่ห์ | จเร เชี่ยววงศ์กุล (วอก) (รับเชิญ) | ช่อง 3 |
| 2557 – 2559 | เป็นต่อ NEW SEASON | จเร เชี่ยววงศ์กุล (วอก) |  |
| 2560 | เป็นต่อ 2017 | จเร เชี่ยววงศ์กุล (วอก) |  |
| 2561 | เป็นต่อ 2018 | จเร เชี่ยววงศ์กุล (วอก) |  |
| 2562 | เป็นต่อ 2019 | จเร เชี่ยววงศ์กุล (วอก) |  |
| 2563 | เป็นต่อ 2020 | จเร เชี่ยววงศ์กุล (วอก) |  |
| 2564 | เป็นต่อ 2021 | จเร เชี่ยววงศ์กุล (วอก) |  |
| 2565 | เป็นต่อ 2022 | จเร เชี่ยววงศ์กุล (วอก) |  |
| 2566 | เป็นต่อ 2023 | จเร เชี่ยววงศ์กุล (วอก) |  |
| 2566 | สุภาพบุรุษสุดซอย 2023 | นิค  (รับเชิญ) |  |
ผลงานแสดง > ภาพยนตร์

| พ> ศ. | เรื่อง |
| --- | --- |
2542: กำแพง
2553: ผู้ชายลัลล้า
2554: พุ่มพวง
2555: เพื่อนกันจนวันตาย
2555: Fighting Fish ดุ ดวล ดิบ
2557: สีเรียงเซียนโต๊ด
2557: แผลเก่า
2563: Mother Gamer เกมเมอร์ เกมแม่
ผลงานแสดง > ละครเวที

2540 : วิมานเมือง
ผลงานแสดง > ผลงานเพลง

Whatever Whenever (ร้องร่วมกับ ชินวุฒ อินทรคูสิน)
ผลงานในนามวง Sky Band
ไม่ต้องกลัว feat. เป้ อารักษ์
รักกันเลยเถิด
พิธีกร

| พ> ศ. | รายการ | ช่อง | หมายเหตุ |
| --- | --- | --- | --- |
| 2553 | รายการพิเศษเทปต้อนรับปีใหม่ของเซน...สื่อรักสื่อวิญญาณ | ททบ.5 เอชดี | รับเชิญ |
| 2555 | Show Me Hey | ททบ.5 เอชดี |  |
| 2559 | โชว์ไทยไชโย | ช่องวัน 31 |  |
| 2559 | พ่อบ้านปากเก่ง | ช่องวัน 31 |  |
| 2559 – 2560 | 4 ต่อ 4 Family Game | ช่องวัน 31 |  |
| 2559 – 2560 | รู้ไหมใครโสด | ช่องวัน 31 |  |
| 2560 – 2561 | ซุป'ตาร์ท้า OX | ช่องวัน 31 |  |
| 2560 | ทัวร์ตัวแตก | ช่องวัน 31 |  |
| 2561 | รู้ไหมใครโสด 2018 | ช่องวัน 31 |  |
| 2561 – 2562 | เหย้าเยือนเพื่อนกัน | ช่องวัน 31 |  |
| 2561 – 2562 | บันไดเศรษฐี | ช่องวัน 31 |  |
| 2562 | รู้ไหมใครโสด 2019 | ช่องวัน 31 |  |
| 2562 | รางวัลนาฏราช ครั้งที่ 10 | ช่องวัน 31 |  |
| 2562 | The Golden Song เวทีเพลงเพราะ | ช่องวัน 31 |  |
| 2562 – 2564 | เกลือ วัน เด้อ | ช่องวัน 31 |  |
| 2563 | รู้ไหมใครโสด 2020 | ช่องวัน 31 |  |
| 2563 | The Golden Song เวทีเพลงเพราะ ซีซั่น 2 | ช่องวัน 31 |  |
| 2563 – 2564 | The Golden Song เวทีเพลงเพราะ ซีซั่น 3 | ช่องวัน 31 |  |
| 2563 | 4 ต่อ 4 Family Game 2020 | ช่องวัน 31 |  |
| 2563 | 4 ต่อ 4 Celebrity 2020 | ช่องวัน 31 |  |
| 2564 | รู้ไหมใครโสด 2021 | ช่องวัน 31 |  |
| 2564 | รางวัลนาฏราช ครั้งที่ 12 | ช่องวัน 31 |  |
| 2564 | รู้ไหมใครโสด สีรุ้ง | ช่องวัน 31 |  |
| 2564 | 4 ต่อ 4 Family Game 2021 | ช่องวัน 31 |  |
| 2564 | 4 ต่อ 4 Celebrity 2021 | ช่องวัน 31 |  |
| 2564 – 2565 | The Golden Song เวทีเพลงเพราะ ซีซั่น 4 | ช่องวัน 31 |  |
| 2565 | 4 ต่อ 4 Family Game 2022 | ช่องวัน 31 |  |
| 2565 | 4 ต่อ 4 Celebrity 2022 | ช่องวัน 31 |  |
| 2565 | รู้ไหมใครโสด 2022 | ช่องวัน 31 |  |
| 2565 | โรงเกลือ โชว์ดีมีทิป | ช่องวัน 31 |  |
| 2565 – 2566 | Daily Show | ช่องวัน 31 |  |
| 2565 – 2567 | เสาร์ซนๆ | ช่องวัน 31 |  |
| 2566 | รู้ไหมใครโสด 2023 | ช่องวัน 31 |  |
| 2566 | 4 ต่อ 4 Family Game 2023 | ช่องวัน 31 |  |
| 2566 | 4 ต่อ 4 Celebrity 2023 | ช่องวัน 31 |  |
| 2566 | The Golden Song เวทีเพลงเพราะ ซีซั่น 5 | ช่องวัน 31 |  |
| 2566 – 2567 | เกลือ วัน เด้อ | ช่องวัน 31 |  |
| 2567 | รู้ไหมใครโสด 2024 | ช่องวัน 31 |  |
| 2567 | 4 ต่อ 4 Family Game 2024 | ช่องวัน 31 |  |
| 2567 | The Golden Song เวทีเพลงเพราะ ซีซั่น 6 | ช่องวัน 31 |  |
| 2567 | 4 ต่อ 4 Celebrity 2024 | ช่องวัน 31 |  |
| 2568 | 4 ต่อ 4 Family Game 2025 | ช่องวัน 31 |  |
| 2568 | รู้ไหมใครโสด 2025 | ช่องวัน 31 |  |
| 2568 | The Golden Song เวทีเพลงเพราะ ซีซั่น 7 | ช่องวัน 31 |  |
| 2568 | 4 ต่อ 4 Celebrity 2025 | ช่องวัน 31 |  |
| 2568 | 4 ต่อ 4 NEW GEN ทีม Family Game 2025 | ช่องวัน 31 |  |
| 2568 | 4 ต่อ 4 NEW GEN ทีม Celebrity 2025 | ช่องวัน 31 |  |
|  |  | ช่องวัน 31 |  |
ผลงานนักพากย์

ดอกรักริมทาง พากย์ ฮั่งตู๋
เล่ห์นางฟ้า พากย์ เสือโคร่ง
สายลับจับกลิ่น พากย์ ชาร์โคล
๒๔๗๕ รุ่งอรุณแห่งการปฏิวัติ (พ.ศ. 2567) พากย์เป็น พระยาทรงสุรเดช (เทพ พันธุมเสน)
รางวัล

รางวัลเทพทองครั้งที่ 21 ปี 2566 ประเภทบุคคลดีเด่นด้านวิทยุโทรทัศน์ โดยสมาคมนักวิทยุและโทรทัศน์แห่งประเทศไทย ในพระบรมราชูปถัมภ์
แหล่งข้อมูลอื่น

กิตติ เชี่ยววงศ์กุล ที่อินสตาแกรม
กิตติ เชี่ยววงศ์กุล ที่เฟซบุ๊ก
รายพระนามพระกุลเชษฐ์ในราชวงศ์จักรี

พระกุลเชษฐ์ คือพระบรมวงศ์ที่ทรงดำรงฐานะสูงสุด แบ่งออกเป็น 2 ประเภท คือ
โดยพระอิสริยยศ คือพระบรมวงศ์ที่ทรงดำรงพระอิสริยยศสูงสุด ซึ่งจะหมายถึงพระมหากษัตริย์เสมอ
โดยพระชนมายุ คือพระบรมวงศ์ที่มีพระชนมายุสูงสุด
บทความนี้จะเรียงลำดับพระกุลเชษฐ์ในราชวงศ์จักรี ซึ่งเป็นราชวงศ์ที่ปกครองอาณาจักรรัตนโกสินทร์ หรือประเทศไทยในปัจจุบัน โดยเรียงลำดับตามพระชันษา
อภิวันท์ วิริยะชัย

| พันเอกอภิวันท์ วิริยะชัยม> ป.ช., ม.ว.ม. |
| --- | --- |
อภิวันท์ ใน พ.ศ. 2551

รองประธานสภาผู้แทนราษฎร คนที่ 2
ดำรงตำแหน่ง 22 มกราคม พ.ศ. 2551 – 10 พฤษภาคม พ.ศ. 2554 (3 ปี 108 วัน)
ก่อนหน้า: ลลิตา ฤกษ์สำราญ
ถัดไป: วิสุทธิ์ ไชยณรุณ
 
ข้อมูลส่วนบุคคล
เกิด: 8 สิงหาคม พ.ศ. 2492 อำเภอไทรน้อย จังหวัดนนทบุรี ประเทศไทย
เสียชีวิต: 6 ตุลาคม พ.ศ. 2557 (65 ปี) ประเทศฟิลิปปินส์
พรรคการเมือง: ประชาธิปัตย์ (2516–2534) ความหวังใหม่ (2534–2541) ไทยรักไทย (2541–2549) ชาติไทย (2549) ประชาราช (2549–2550) พลังประชาชน (2550–2551) เพื่อไทย (2551–2557)
คู่สมรส: รัชนี วิริยะชัย
ลายมือชื่อ: 
ยศที่ได้รับการแต่งตั้ง
สังกัด: กองทัพบกไทย
ยศ:  พันเอก

พันเอก อภิวันท์ วิริยะชัย (8 สิงหาคม พ.ศ. 2492 – 6 ตุลาคม พ.ศ. 2557) เป็นนายทหารและนักการเมืองชาวไทย เคยดำรงตำแหน่งรองประธานสภาผู้แทนราษฎร และสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย
ประวัติ

พันเอก อภิวันท์ วิริยะชัย มีชื่อเล่นว่า "เปีย" เกิดเมื่อวันที่ 8 สิงหาคม พ.ศ. 2492 ที่อำเภอไทรน้อย จังหวัดนนทบุรี เป็นบุตรคนสุดท้องของนายฟูม กับนางซิวหง วิริยะชัย มีพี่น้อง 3 คน และเป็นวิศวกรออกแบบและควบคุมการก่อสร้าง อาคารสมเด็จย่า ๙๐ โรงพยาบาลพระมงกุฎเกล้า กรุงเทพมหานคร
ในด้านการเมือง เป็น ส.ส.จังหวัดนนทบุรีครั้งแรก เมื่อ พ.ศ. 2544 ในนามพรรคไทยรักไทย และเป็นอดีตคนสนิทของ เสนาะ เทียนทอง เมื่อครั้งดำรงตำแหน่งประธานที่ปรึกษาพรรคไทยรักไทย หลังจากนายเสนาะลาออกจากพรรคจึงเข้าร่วมกับกลุ่มคนสนิทของศาสตราจารย์พิเศษทักษิณ ชินวัตร อดีตนายกรัฐมนตรีและหัวหน้าพรรค
พ.อ.อภิวันท์ เริ่มเป็นที่รู้จักในสังคมจากการเข้าร่วมเป็นแกนนำแนวร่วมประชาธิปไตยขับไล่เผด็จการ (นปก.) ซึ่งเป็น 1 ใน 9 ผู้ถูกจับกุมจากการไปร่วมปราศรัยหน้าบ้านสี่เสาเทเวศร์ ที่พลเอก เปรม ติณสูลานนท์ พักอาศัยอยู่ เมื่อวันที่ 22 กรกฎาคม พ.ศ. 2550 และยังเป็นผู้ตั้งฉายาบ้านพักสี่เสาฯ ว่าเป็น วิมานสีม่วง ต่อมาเมื่อช่วงต้น พ.ศ. 2551 เป็นรองประธานสภาผู้แทนราษฎรคนที่สองโดยการสนับสนุนจากแกนนำ นปช.หลายคนในพรรคพลังประชาชนขณะนั้น ต่อมา พ.อ.อภิวันท์ ได้ย้ายมาสังกัดพรรคเพื่อไทย หลังจากศาลรัฐธรรมนูญมีมติให้ยุบพรรคพลังประชาชน
ในเหตุการณ์รัฐประหารในประเทศไทย พ.ศ. 2557 พันเอก อภิวันท์ วิริยะชัย ได้ถูกคณะรักษาความสงบแห่งชาติ เรียกไปรายงานตัว เขาเดินทางไปพบตามสถานที่ที่กำหนดและภายหลังจากนั้นเขาเลือกที่จะเดินทางออกนอกประเทศ เนื่องจากคาดว่าจะถูกดำเนินคดีใน ความผิดตามประมวลกฎหมายอาญามาตรา 112
ต่อมาในเดือนกรกฎาคม พ.ศ. 2557 ศาลอาญาได้อนุมัติออกหมายจับ ในความผิดตามประมวลกฎหมายอาญามาตรา 112 จากกรณีขึ้นปราศรัยเวที นปช.กล่าวพาดพิงสถาบันพระมหากษัตริย์ ในท้องที่ สน.ชนะสงคราม
ประวัติ > ประวัติการศึกษา

โรงเรียนวัดนวลนรดิศ มัธยมศึกษา
โรงเรียนเตรียมทหาร รุ่นที่ 8
โรงเรียนนายร้อยพระจุลจอมเกล้า รุ่นที่ 19 ปริญญาตรีวิทยาศาสตร์บัณฑิต (วทบ.) ทบ. (พ.ศ. 2515)
สถาบันเทคโนโลยีแห่งอิลลินอยส์ (ILLINNOIS INSTITUTE OF TECHNOLOGY; IIT.) เมืองชิคาโก รัฐอิลลินอย สหรัฐอเมริกา ในสาขาวิศวกรรมโยธา โดยใช้ทุนของกองทัพบก ในระดับปริญญาโท (พ.ศ. 2519-พ.ศ. 2521) และใช้ทุนของทางมหาวิทยาลัย ในระดับปริญญาเอก (พ.ศ. 2521-พ.ศ. 2524)
โรงเรียนเสนาธิการทหารบก หลักสูตรหลักประจำ ชุดที่ 64
ประวัติ > ครอบครัว

ด้านครอบครัวสมรสกับ นางรัชนี วิริยะชัย (สกุลเดิม:อยู่ญาติวงศ์) มีบุตร 1 คน
ประสบการณ์ทางการเมือง

ประจำสำนักนายกรัฐมนตรี พ.ศ. 2538
สมาชิกสภาผู้แทนราษฎร แบบบัญชีรายชื่อ พรรคเพื่อไทย
รองประธานสภาผู้แทนราษฎร คนที่ 2 (พ.ศ. 2551-พ.ศ. 2554)
รองประธานคณะกรรมาธิการการคมนาคมคนที่หนึ่ง
สมาชิกสภาผู้แทนราษฎร จังหวัดนนทบุรี (พ.ศ. 2539, พ.ศ. 2544, พ.ศ. 2548, พ.ศ. 2551)
ที่ปรึกษารัฐมนตรีว่าการกระทรวงศึกษาธิการ
ที่ปรึกษารัฐมนตรีว่าการกระทรวงคมนาคม (พ.ศ. 2538-พ.ศ. 2539)
เลขานุการรัฐมนตรีว่าการกระทรวงกลาโหม
ที่ปรึกษารัฐมนตรีช่วยว่าการกระทรวงมหาดไทย
ที่ปรึกษารัฐมนตรีช่วยว่าการกระทรวงการคลัง (พ.ศ. 2540-พ.ศ. 2541) (นายธวัชวงศ์ ณ เชียงใหม่)
ที่ปรึกษารัฐมนตรีช่วยว่าการกระทรวงอุตสาหกรรม (พ.ศ. 2536)
ข้าราชการการเมือง ประจำสำนักเลขาธิการนายกรัฐมนตรี
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 23
ถึงแก่อนิจกรรม

พ.อ.อภิวันท์ วิริยะชัย ได้เข้ารับการรักษาจากอาการป่วยจากโรคปอด และเบาหวาน ก่อนจะเสียชีวิตเนื่องจากภาวะปอดติดเชื้อ เมื่อเวลา 22.00 น. วันที่ 6 ตุลาคม พ.ศ. 2557  ที่ประเทศฟิลิปปินส์ ญาติดำเนินการนำศพกลับมายังไทย โดยนำศพตั้งบำเพ็ญกุศล ที่วัดบางไผ่ อำเภอบางบัวทอง จังหวัดนนทบุรี
เครื่องราชอิสริยาภรณ์

พ.ศ. 2552 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
สุลต่านสุลัยมาน ชาห์

| สุลต่านสุลัยมาน ชาห์> พระเจ้าเมืองสงขลา |
| --- | --- |
ครองราชย์: พ.ศ. 2173 - 2211
ก่อนหน้า: ปราบดาภิเษก
ถัดไป: สุลต่านมุสตอฟา ชาห์
ผู้สำเร็จราชการเมืองสงขลา
ดำรงตำแหน่ง: พ.ศ. 2163 – 2173
รัชสมัย: สมเด็จพระเจ้าทรงธรรม สมเด็จพระเชษฐาธิราช สมเด็จพระอาทิตยวงศ์
ก่อนหน้า: โมกอล
ถัดไป: พระสงขลา

สวรรคต: พ.ศ. 2221 ซิงกอรา รัฐสุลต่านซิงกอรา
ฝังพระบรมศพ: สุสานสุลต่านสุลัยมาน ชาห์
พระมเหสี: สุหรี
พระราชบุตร: พระยาพิชิตภักดีศรีพิชัยสงคราม ​พระยาราชวังสัน​ ​พระยาพัทลุง
ราชวงศ์: ชาห์
พระราชบิดา: โมกอล
ศาสนา: ชีอะฮ์
สุลต่านสุลัยมาน ชาห์ (سلطان سليمان شاه) เป็นสุลต่านแห่งเมืองสงขลาองค์ที่ 1 เสด็จพระราชสมภพที่เมืองสาเลห์ เกาะชวา ได้รับแต่งตั้งจากราชสำนักอยุธยาเป็นข้าหลวงผู้สำเร็จราชการเมืองสงขลา พ.ศ. 2163 (ต่อจากพระบิดาคือดาโต๊ะโมกอล) ต่อมาได้สถาปนาพระองค์เองเป็นพระเจ้าเมืองสงขลา ครองรัฐสุลต่านซิงกอรา หลังเจ้าพระยากลาโหมทำการปราบดาภิเษกเป็น พระเจ้าปราสาททองในกรุงศรีอยุธยา พ.ศ. 2173 เสด็จสวรรคต พ.ศ. 2211 พระบรมศพยังคงฝังอยู่ที่สุสานที่เขาแดง อำเภอสิงหนคร จังหวัดสงขลา มาจนถึงปัจจุบันนี้
ประวัติ

สุลต่านสุลัยมาน ชาห์ เป็นบุตรชายคนโตของดาโต๊ะโมกอล ซึ่งอพยพครอบครัวจากเมืองสาเลห์(ชวาภาคกลาง)  โดยทางเรือมาตั้งหมู่บ้านที่ตำบลหัวเขาแดง ริมทะเลปากอ่าวสงขลา ในสมัยสมเด็จพระเอกาทศรถ ในประมาณปีพ.ศ. 2145 สมเด็จพระเอกาทศรถทรงพระกรุณาโปรดเกล้าฯให้เป็นข้าหลวงผู้สำเร็จราชการนครสงขลา และดำรงตำแหน่งนี้จนถึงปี พ.ศ. 2163 จึงถึงแก่อสัญกรรม สุลัยมานจึงขึ้นครองนครสงขลาแทนบิดาในปี พ.ศ. 2163 ในฐานะผู้สำเร็จราชการนครสงขลาในสมัยพระเจ้าทรงธรรม
ต่อมาในปี พ.ศ. 2173 เจ้าพระยากลาโหมสุริยวงศ์ปราบดาภิเษกเป็นปฐมบรมกษัตริย์แห่งราชวงศ์ปราสาททอง ทรงพระนามว่า "สมเด็จพระเจ้าปราสาททอง" (ครองราชย์ พ.ศ. 2173-2199) สุลัยมานเห็นว่ามิใช่เป็นการสืบราชสันตติวงศ์ตามกฏมณเฑียรบาล จึงประกาศแข็งเมืองไม่ยอมขึ้นกับกรุงศรีอยุธยา และได้ประกาศเป็นรัฐอิสระตั้งแต่ปี พ.ศ. 2173
ครั้นต่อมาในสมัยแผ่นดินสมเด็จพระนารายณ์มหาราช(ครองราชย์ พ.ศ. 2199-2231) ในปี พ.ศ. 2223 ทรงพระกรุณาโปรดเกล้าฯ ให้พระยารามเดโช (ชู) เป็นแม่ทัพยกทัพหลวงไปร่วมกับทัพหัวเมืองภาคใต้ มีกองอาสาสมัครโปรตุเกตและดัชท์ร่วมด้วย ยกไปปราบรัฐสุลต่านสงขลาจนได้รับชัยชนะ (ขณะนั้นมุสตอฟาพระราชโอรสพระองค์โตของสุลต่านสุลัยมานเป็นสุลต่านเมืองสงขลาอยู่ เนื่องจากสุลัยมานสวรรคตไปแล้วตั้งแต่ปี พ.ศ. 2211) ในครั้งนั้น สมเด็จพระนารายณ์มหาราชโปรดให้สลายเมืองสงขลาเสียแล้วให้มุสตอฟาย้ายไปอยู่ที่เมืองไชยา อันเป็นหัวเมืองตรีอยู่ทางเหนือของนครศรีธรรมราช ส่วนฮะซันและฮูเซ็นให้อพยพเข้ามาที่กรุงศรีอยุธยา
ฮะซันนั้นได้เข้ามารับราชการอยู่ในกรุงศรีอยุธยาตั้งแต่รัชสมัยสมเด็จพระนารายณ์มหาราช ในภายหลังต่อมาในรัชสมัยสมเด็จพระเพทราชา พระยารามเดโช(ชู)เจ้าเมืองนครศรีธรรมราชเป็นกบฏ พระยาราชวังสัน(มะหมุด)ซึ่งเป็นบุตรชายคงจะอยู่ไม่ได้หรืออาจเกิดเหตุการณ์ใดกับท่าน สมเด็จพระเพทราชาจึงทรงพระกรุณาโปรดเกล้าฯ ให้ฮะซันดำรงตำแหน่งพระยาราชวังสันแทน พระยาราชวังสัน(ฮะซัน)มีบุตรชื่อ ขุนลักษมณา(บุญยัง) ซึ่งต่อมาเป็นบิดาของเจ้าพระยาจักรี(หมุด)
พระอีสาน

| พระอีสาน |
| --- | --- |
ทิกบาลประจำทิศตะวันออกเฉียงเหนือ

ส่วนเกี่ยวข้อง: พระศิวะ
พระอีสาน (สันสกฤต: ईशान, อักษรโรมัน: Īśāna) เป็นเทวดาในศาสนาฮินดู โดยทั่วไปถือกันว่าเป็นอวตารของพระศิวะ และเป็นหนึ่งในคณะเทพเอกาทศรุทรในศาสนาพราหมณ์ และเป็นทิกบาลประจำทิศตะวันออกเฉียงเหนือ
ศาสนาพุทธ

ในธชัคคปริตร ระบุว่าพระอีสานเป็นเทวราชองค์หนึ่งร่วมกับพระประชาบดีและพระพิรุณ โดยมีท้าวสักกะเป็นจอมเทพ
แหล่งข้อมูลอื่น

| ด ค กเทวดาตามความเชื่อของคนไทย |
| --- | --- | --- |
| เทวดาคติพุทธเถรวาท |  พระพรหม ท้าวสหัมบดีพรหม  ท้าวฆฏิการพรหม  สนังกุมารพรหม  ท้าวสักกะ  ท้าวสุยาม  ท้าวสันดุสิต  ท้าวสุนิมมิต  ท้าววสวัตตี  จตุโลกบาล ท้าวธตรฐ  ท้าววิรุฬหก  ท้าววิรูปักษ์  ท้าวเวสวัณ  พระธรณี  เมขลา  พระสุนทรีวาณี  พระวิศวกรรม  พระพิรุณ  พระปัญจสิขะ  พระมาตุลี  คนธรรพ์  พระอุเทนทราธิราช  |  |
| เทวดาคติฮินดู |  ตรีมูรติ พระศิวะ  พระพรหม  พระวิษณุ  พระคเณศ  พระขันทกุมาร  กามเทพ  พระแม่คงคา  พระปารวตี  ทุรคา  พระสตี  กาลี  พระสุรัสวดี  พระลักษมี  พระภูเทวี  โลกบาล พระอินทร์  พระยม  ท้าวกุเวร  พระอีสาน  พระอัคนี  พระนิรฤติ  พระพาย  นพเคราะห์ พระอาทิตย์  พระจันทร์  พระอังคาร  พระพุธ  พระพฤหัสบดี  พระศุกร์  พระเสาร์  พระราหู  พระเกตุ  พระพลเทพ  |  |
| เทวดาคติพื้นเมืองไทย |  พญาแถน  ท้าวกบิลพรหม  โพสพ  จตุคามรามเทพ  พระภูมิเจ้าที่  พระพนัสบดี  นางกวัก  นางสงกรานต์  แม่ย่านาง  แม่ซื้อ  รุกขเทวดา  ปู่เจ้าสมิงพราย  พระโกญจนาเนศวร์  พระเทวกรรม  ปู่เจ้าเขาเขียว  นิลบรรพตเทพสุดา  ท้าวพรหมรักษ์  พระมหาไชไพรสภ  |  |
| เทพารักษ์ |  พระสยามเทวาธิราช  พระหลักเมือง  พระเสื้อเมือง  พระทรงเมือง  พระกาฬไชยศรี  เจ้าเจตคุปต์  พระเทพบิดร  พระคลัง  เจ้าหอกลอง  พระกำพูฉัตร  พระราชบันฦๅธาร  พระราชมุทธาธร  |  |
| ด ค กเทพและคัมภีร์ในศาสนาฮินดู |
| --- | --- | --- |
| มหาเทพ |  พระพรหม  พระวิษณุ  พระศิวะ  |  |
| เทพเจ้าชั้นรอง |  พระพิฆเนศ  พระขันทกุมาร  พระราม  พระกฤษณะ  พระหนุมาน  พระอินทร์  พระอัคนี  พระไภรวะ  พระยม  พระกามเทพ  พระวายุ  พระวรุณ  พระวิศวกรรม  พระอัศวิน  |  |
| นพเคราะห์ |  พระอาทิตย์  พระจันทร์  พระอังคาร  พระพุธ  พระพฤหัสบดี  พระศุกร์  พระเสาร์  พระราหู  พระเกตุ  |  |
| เทวี |  พระสุรัสวดี  พระลักษมี  พระสตี  พระปารวตี  พระทุรคา  พระตรีศักติ  พระแม่กาลี  พระแม่สีดา  พระแม่ราธา  พระแม่มหาวิทยา  มาตฤกา  |  |
| คัมภีร์ |  พระเวท  อุปนิษัท  ปุราณะ  รามายณะ  มหาภารตะ  ภควัทคีตา  |  |
 ศาสนาฮินดู  เทววิทยาฮินดู  ยุคมหากาพย์ของอินเดีย
โอโรจิมารุ

| --- | --- |
โอโรจิมารุ
อายุ 54-71 ปี
ชื่อภาษาญี่ปุ่น: 大蛇丸   (โอะโระจิมะรุ)
โรมะจิ: Orochimaru
ปรากฏตัวตอนแรก: ตอนที่ 10
สังกัด: หมู่บ้านโคโนฮะ แสงอุษา หมู่บ้านโอโตะ
อาจารย์: โฮคาเงะรุ่นที่ 3
ลูกศิษย์: มิทาราชิ อังโกะ, อุจิวะ ซาสึเกะ
ทีม: ทีมฮิรุเซ็น, ทีมโอโรจิมารุ, ทีมโดสึ
ขั้น: Part I: อันบุ
วันเกิด: 27 ตุลาคม
กรุ๊ปเลือด: B
ฉายา: สามนินจาในตำนาน
หมวดหมู่ นินจาคาถาโอ้โฮเฮะ
โอโรจิมารุ (ญี่ปุ่น: 大蛇丸; โรมาจิ: Orochimaru; ทับศัพท์: โอะโระจิมะรุ) ตัวละครนินจาจากการ์ตูนเรื่อง นินจาคาถาโอ้โฮเฮะ
ชื่อ

ชื่อ โอโรจิมารุ มาจากชื่อตัวละครในวรรณกรรมเรื่อง "จิระอิยะโงะเก็ตซึโมะโนะงะตะริ" (児雷也豪傑物語, เรื่องราวของจอมเจ้าชู้จิไรยะ) ซึ่งมี โอโรจิมารุ จิไรยะ และ ซึนาเดะ โดยในเนื้อเรื่องจิไรยะและซึนาเดะเป็นคู่สามีภรรยากัน โดยโอโรจิมารุมีเวทมนตร์งู
ในตำนานญี่ปุ่น โอะโระจิ หรือ ยะมะตะโนะโอะโระจิ (八岐大蛇) เป็นชื่องูแปดหัว ซึ่งพ่ายต่อต่อเทพเจ้าซุซะโน โดยคำว่า โอ (大) ในภาษาญี่ปุ่นมีความหมายว่าใหญ่ และ โระจิ หรือ เฮะบิ (蛇) มีความหมายว่า งู